Guerickekrateret ligger i den nordlige del af Mare Nubium. Mod nord-nordvest ligger det store Fra Mauro-krater og de sammensluttede kratere Parry og Bonpland. Mod øst ligger Kundtkrateret og Davykrateret.  Karakteristika Guerickes tilbageværende rand er nedslidt, ramt af nedslag og delvis oversvømmet af den basaltiske lava, som dækker kraterbunden. Kratervæggene er kun lidt mere end en cirkulær række højderygge, som slutter sig til højder, der strækker sig mod nord, nordvest og syd. Den oversvømmede kraterrest Guericke F er forbundet med randens sydvestlige yderside. Bunden har nogle få og små højdedrag i den ellers næsten flade overflade og i den sydvestlige del findes to småkratere.